Irani kërkon garanci se SHBA nuk do të tërhiqet përsëri nga marrëveshja bërthamore 
Dy ligjvënës republikanë paralajmërojnë kundër nënshkrimit të marrëveshjes së re bërthamore me Iranin 
Ndërsa udhëheqësit botërorë po mblidhen në qytetin e Nju Jorkut për Asamblenë e Përgjithshme të Kombeve të Bashkuara, presidenti i Iranit Ebrahim Raisi zbehu shpresat për rikthimin në marrëveshjen bërthamore ndërkombëtare të Iranit të vitit 2015. Zoti Raisi tha për emisionin ’60 minuta” të rrjetit “CBS News” se pas tërheqjes së njëanshme nga marrëveshja të administratës së ish-presidentit Trump në vitin 2018, Teherani kërkon garanci nga Uashingtoni se kjo nuk do të ndodhë sërish nën një administratë të re. Një ekspert i tha Zërit të Amerikës se është e vështirë për çdo administratë të japë garanci për një administratë të ardhshme. tha Alex Vatanka nga Instituti i Lindjes së Mesme. Në një intervistë për Zërin e Amerikës në Shtëpinë e Bardhë, Koordinatori i Këshillit për Sigurinë Kombëtare John Kirby tha se për momentin Shtetet e Bashkuara dhe Irani janë më larg marrëveshjes, por ai vazhdon të besojë se rikthimi i saj është rruga e duhur. tha zoti Kirby. Ndërkohë, ligjvënësit republikanë kundërshtojnë përpjekjet e administratës së zotit Biden për rikthimin e marrëveshjes. Ligjvënësi Tim Burchett i tha Zërit të Amerikës se nuk pret që Irani të veprojë në mirëbesim. tha ai. Kreu i republikanëve në Komisionin e Dhomës së Përfaqësuesve për Punët e Jashtme, Michael McCaul, i tha Zërit të Amerikës se është i shqetësuar për veprimet e Teheranit nëse sanksionet kundër Iranit lehtësohen. tha zoti McCaul. Në Asamblenë e Përgjithshme të Kombeve të Bashkuara, ministrja e Jashtme franceze, Catherine Colonna i bëri thirrje Iranit të pranojë propozimin për rikthimin e marrëveshjes bërthamore, duke paralajmëruar se nuk do të ketë një ofertë më të mirë.